Man geskiet tydens hoewe-aanval in Muldersdrift | Maroela Media
Die polisie in Gauteng is op die spoor van verdagtes nadat 'n man Vrydagaand in die been tydens 'n aanval op 'n kleinhoewe in die omgewing van Muldersdrift geskiet is.
Kapt. Mavela Masondo, woordvoerder van die polisie, het Saterdagoggend aan Maroela Media gesê die man het omstreeks 20:00 'n geluid by die voordeur in die sitkamer gehoor waarna hy skielik vier gewapende verdagtes opgemerk het.
Volgens Masondo is die man in sy been onder die knie geskiet waarna die verdagtes die huis ingestorm en geplunder het.
Twee selfone, 'n televisie, 'n DVD-speler en 'n beursie is gebuit voordat die verdagtes op die vlug geslaan het.
Die slagoffer is ná die voorval na 'n hospitaal geneem vir mediese behandeling, het Masondo gesê.
Die polisie doen 'n beroep op mense om enige inligting wat kan lei tot die inhegtenisneming van verdagtes by die naaste polisiestasie of die Stop Misdaad-nommer by 08600 10111 aan te meld.
'n Saak van poging tot moord en huisroof word ondersoek.
Gauteng In die nuus kleinhoewe muldersdrift plaasaanvalle
Maar het die DA dan nou nie die ANC en EFF tot stilswye gepraat in die parlement nie . Hulle het ook nou n klomp debatte gevoer dog nou al wat n aanvaller is is land uit . Wens ons ou mensies wil besef dat ons heil nie meer by n politieke party le nie ons moet na onsself kyk niemand gaan dit vir jou doen nie . Plaaswagte met oordentlik opgeleide reaksiemagte wat binne die wet opereer sal n afname in aanvalle mee bring . Maar o wee dis baie lekkerder by die braaivleis vuur en mamma se geselskap… Lees meer »